বিএএফ শাহীন কলেজ কুর্মিটোলা
বিএএফ শাহীন কলেজ কুর্মিটোলা বাংলাদেশের রাজধানী ঢাকার কুর্মিটোলা ঢাকা সেনানিবাসে অবস্থিত ও বাংলাদেশ বিমান বাহিনী দ্বারা প্রতিষ্ঠিত এবং পরিচালিত একটি স্কুল ও কলেজ। এটি ১৯৭২ সালের ১লা জানুয়ারি প্রতিষ্ঠিত করা হয়। এখানে শিশু থেকে দ্বাদশ শ্রেণির শিক্ষার্থীদের অধ্যয়নের সুযোগ রয়েছে। এখানে বাংলা ও ইংরেজি ভার্সন স্কুল এবং কলেজ উভয়ই রয়েছে। এটি মূলত বাংলাদেশ বিমান বাহিনীর সদস্যদের সন্তানদের জন্য হলেও বেসামরিক ব্যক্তিদের সন্তানরাও এই শিক্ষাপ্রতিষ্ঠানে অধ্যয়ন করতে পারে। ঢাকার জাহাঙ্গীর গেইট, ঢাকা সেনানিবাসে ঢাকা শাহীনসহ সারা দেশে মোট সাতটি বিএএফ শাহীন কলেজ রয়েছে।